**Ùrnaigh Choitcheann airson Mìos na Samhna**

Sagart:

Thig an Tighearna gus na mairbh a dhùsgadh agus bheir E dhuinn sòlas a ghràidh. Le ùmhlachd, dèanamaid ùrnaigh don Tighearna, oir is E tobar gach uile tròcair:

Diacon/Leughadair:

Airson Prainnseis, ar Pàpa, airson Easbaigean na h-Alba, agus airson nam feadhnach a tha ri ministrealachadh anns an Eaglais.

Dèanamaid ùrnaigh don Tighearna: **A Thighearna, èist ri ’r n-ùrnaigh.**

Airson sìth anns an t-saoghal, airson soirbheachas anns an Eaglais, agus airson aonachd nan Crìosdaidhean.

Dèanamaid ùrnaigh don Tighearna: **A Thighearna, èist ri ’r n-ùrnaigh.**

Airson nam feadhnach a tha a’ riaghladh, airson rian anns a’ bheatha phoblaich, agus airson soirbheas poball naomh Dhè.

Dèanamaid ùrnaigh don Tighearna: **A Thighearna, èist ri ’r n-ùrnaigh.**

Airson lighichean agus luchd-cùraim, airson na coimhearsnachd saidheansail, agus airson nam feadhnach a rinn ìobairtean air sgàth dhaoine eile.

Dèanamaid ùrnaigh don Tighearna: **A Thighearna, èist ri ’r n-ùrnaigh.**

Airson faochadh nam bochd, airson furtachadh nan àmhgharach, agus airson slànachadh nan tinn.

Dèanamaid ùrnaigh don Tighearna: **A Thighearna, èist ri ’r n-ùrnaigh.**

Airson fois shìorraidh do na mairbh, airson nam marbh-chreidmheach a thug adhradh don Tighearna maille rinn, agus airson nam feadhnach a bhàsaich nan aonar.

Dèanamaid ùrnaigh don Tighearna: **A Thighearna, èist ri ’r n-ùrnaigh.**

Airson nam feadhnach a chaill cuideigin air an robh gràdh aca, airson nam feadhnach nach d’fhuair cothrom soraidh fhàgail aig luchd-an-eòlais, agus airson nam feadhnach a tha fo chràdh a’ bhròin.

Dèanamaid ùrnaigh don Tighearna: **A Thighearna, èist ri ’r n-ùrnaigh.**

Airson misneachd ann an tròcair ghràdhmhor Dhè, airson creideamh anns an aiseirigh gu beatha ùr, agus airson dòchas gun tig sinn còmhla a-rithist ann an rìoghachd Dhè.

Dèanamaid ùrnaigh don Tighearna: **A Thighearna, èist ri ’r n-ùrnaigh.**

Fois shìorraidh thoir dhaibh, a Thighearna, agus solas nach dìobair deàrrsadh orra. Gun robh am fois ann an sìth. Fois gun robh aig an anmannan is aig anmannan nam marbh-chreidmheach gu lèir tro iochd Dhè. Dèanamaid ùrnaigh don Tighearna: **A Thighearna, èist ri ’r n-ùrnaigh.**

Sagart:

A Dhia shìorraidh, uile-chumhachdaich, bi cuimhneach air a’ ghràdh a thug Thu nad ghràs do Do sheirbhisich anns a’ bheatha seo. Tha sinn a’ guidhe ort gun cuir Thu fàilte orra a-steach do fhàrdach nan Naomh. Seall le bàidh orrasan a tha fo bhròn agus thoir sòlas dhaibh nan iargain. Tro Chrìosda ar Tighearna. **Amen.**